การอ่านภาพอัลตราซาวด์ในครรภ์
ดูให้ออกว่าขอบเขตของมดลูกอยู่ตรงไหนโดยการหาเส้นขาวหรือเทาที่ล้อมรอบเป็นขอบจากภาพอัลตราซาวด์ที่ได้ ส่วนภายในมดลูกนั้นจะเป็นบริเวณที่เป็นสีดำๆ ซึ่งคือบริเวณของถุงน้ำคร่ำ จำไว้ว่าขอบของมดลูกอาจจะไม่ได้กินบริเวณทั้งหมดของรูปภาพ เพราะนักรังสีเทคนิคอาจวางหัวอัลตราซาวด์ฉายเข้าไปที่ทารกโดยตรง แต่ถ้าเห็นเส้นสีขาวหรือสีเทาตลอดแนวเดียวหรือสองฝั่งของภาพก็อาจจะเป็นเส้นขอบของมดลูก ตัวของทารกนั้นจะมองเห็นเป็นสีเทาหรือขาวซึ่งอยู่ในถุงน้ำคร่า (ซึ่งเป็นบริเวณมืดๆ ในมดลูก) พยายามมองเข้าไปในถุงน้ำคร่ำแล้วหาขอบเขตและรูปร่างที่เป็นทารกให้ออก รายละเอียดที่จะมองเห็นได้นั้นขึ้นกับอายุครรภ์ อย่างเช่น ในช่วง 8 สัปดาห์ เราจะมองเห็นเป็นรูปร่างเหมือนเยลลี่หมีหรือเมล็ดถั่ว ส่วน 12 สัปดาห์จะเริ่มสามารถมองเห็นรูปร่างเป็นศีรษะของทารกได้ และเมื่อ 20 สัปดาห์อาจจะมองเห็นแนวกระดูกสันหลัง ตา เท้า และหัวใจ เมื่ออายุครรภ์ประมาณ 18-20 สัปดาห์ จะสามารถอัลตราซาวด์เพื่อดูความเปลี่ยนแปลง ดูความผิดปกติ และสามารถแยกเพศทารกได้ แต่ต้องทราบก่อนว่าการวินิจฉัยเพศอาจจะไม่ได้แม่นยำจนกว่าทารกจะคลอด การเช็คว่าทารกนั้นเพศอะไร นักรังสีเทคนิคหรือสูตินรีแพทย์จะดูว่ามีองคชาตหรือมีแนวสามเส้นซึ่งเป็นแคมของเพศหญิง แต่อย่างไรก็ตามการวินิจฉัยเพศนั้นอาจไม่ถูกต้อง 100% เพราะความผิดเพี้ยนของแสงกาจจะทำให้เกิดภาพหรือขัดขวางภาพของอวัยวะเพศในภาพอัลตราซาวด์ได้ หากคุณต้องการเห็นภาพที่มีรายละเอียดมากขึ้นกว่าอัลตราซาวด์แบบปกติ อาจปรึกษาแพทย์เพื่อทำอัลตราซาวด์ 3 มิติได้ ซึ่งอับตราซาวนด์ 3 มิติจะสามารถเห็นลักษณะใบหน้าของทารกและตรวจสอบความผิดปกติต่างๆ ได้ดี เช่นดูภาวะปากแหว่งเพดานโหว่ ส่วนอัลตราซาวด์ 4 มิติจะให้ภาพเช่นเดียวกับ 3 มิติ แต่ 4 มิติจะสามารถทำเป็นวิดีโอความยาวสั้นๆ เพื่อบันทึกการเคลื่อนไหวทารกในครรภ์ได้  หากต้องการทำอัลตราซาวด์แบบ 3 หรือ 4 มิติ ควรเลือกทำเมื่ออายุครรภ์ระหว่าง 26 -30 สัปดาห์ แต่ต้องทราบก่อนว่าราคาจะค่อนข้างแพงและอยู่นอกเหนือประกันหากไม่ได้มีเหตุผลทางการแพทย์ที่มากพอที่สมควรจะทำ อย่างเช่น ตรวจสอบเพื่อหาภาวะความผิดปกติ
มองภาพภายในมดลูกให้ออก. มองหาภาพร่างทารก. ดูว่าทารกเป็นเพศอะไร. เลือกฉายด้วยอัลตราซาวด์ที่ให้ภาพ 3 มิติ หรือ 4 มิติ.
https://www.wikihow.com/Read-an-Ultrasound-Picture
Reading a Pregnancy Ultrasound